CELEX: C2005/193/27
Language: sl
Date: 2005-08-06 00:00:00
Title: Zadeva C-236/05: Tožba Komisije Evropskih skupnosti proti Združenemu kraljestvu Velika Britanija in Severna Irska, vložena dne 30. maja 2005

6.8.2005   
            
            
               SL
            
            
               Uradni list Evropske unije
            
            
               C 193/17
            
         Tožba Komisije Evropskih skupnosti proti Združenemu kraljestvu Velika Britanija in Severna Irska, vložena dne 30. maja 2005
   (Zadeva C-236/05)
   (2005/C 193/27)
   Jezik postopka: angleščina
   Komisija Evropskih skupnosti, ki jo zastopa Karen Banks, zastopnica, z naslovom za vročanje v Luxembourgu, je dne 30. maja 2005 na Sodišču Evropskih skupnosti vložila tožbo proti Združenemu kraljestvu Velika Britanija in Severna Irska.
   Tožeča stranka Sodišču predlaga, naj:
   
               1.
            
            
               ugotovi, da Združeno kraljestvo Velika Britanija in Severna Irska ni izpolnilo svojih obveznosti iz člena 19(i), prva in tretja alinea, Uredbe Sveta (EGS) št. 2847/93 z dne 12. oktobra 1993 oblikovanju nadzornega sistema na področju skupne ribiške politike (1), s tem da je s precejšnjo zamudo sporočila podatke, ki jih zahtevajo te določbe,
            
         
               2.
            
            
               Združenemu kraljestvu naloži plačilo stroškov.
            
         Tožbeni razlogi in bistvene trditve
   Določbe člena 19(i) Uredbe 2847/93 zahtevajo, da države članice pošljejo Komisiji določene podatke po računalniškem omrežju v določene roku. Nujno je, da ima Komisija te podatke na razpolago, da lahko upravlja in razvija skupno ribiško politiko, še posebej glede ohranjanja, upravljanja in izkoriščanja živih vodnih virov.
   Združeno kraljestvo je sporočilo zahtevane podatke iz člena 19(i) s precejšnjo zamudo za leta 1999, 2000, 2001, 2002 in 2003. Do roka niso bili sporočeni podatki za leto 2004 in prejeti niso bili nobeni podatki za leto 2005. Komisija zato trdi, da Združeno kraljestvo ne izpolnjuje svojih obveznosti iz prej omenjenih določb Uredbe 2847/93.
   
      (1)  UL L 261, 20.10.1993, str. 1.